**قصيدة التوعية بالتلقيح الصناعى**

**يا سلام عليك يا عم ابراهيم يا قائد التنوير بين الفلاحين**

**فاكر لما كنت بتروح بالمواشى بتاعتك لواحد عنده ثور من جيرانك القريبين**

**و الثور كان صاحبه مبيريحوش و بقى عامل زى العجول الهفتانين**

**ولو كان عنده مرض ولا حاجة هتتنقل للبهايم عند كل الفلاحين**

**ولو بقرة مريضة يلقط منها المرض ويتنقل منه للبقر بتاع الناس الطيبين**

**وبكده يبقى أبو كل العجول والعجلات كبار ولا صغيرين**

 **وهو ده موضوع جواز القرايب اللى بيضعف السلالة مع السنين**

**ويقلل إنتاج اللبن ويضعف عجول التسمين**

**وانك رحت للدكتور اللى قاللك ان التلقيح الصناعى هو سكة التحسين**

**لأن السائل المنوى بيتجمع من طلايق جايين من أبهات وجدود عفيين ومأصلين**

**طلايق جاموس وبقر ملهمش شغلانة غير كده يعنى مبيخدموش فى الفلاحة وعلطول مستريحين**

**بيتراعوا أحسن رعاية آكلين شاربين نايمين وسائلهم المنوى يفضل سليم حتى لو اتحفظ سنيين**

**واحنا كمان بنحافظ عليه تمام زى عنينا علشان نفيد به أكبر عدد من أهالينا الفلاحين**

**واللى بنجمعه من نطة واحدة بيتحفظ ويتقسم ويتلقح به عدد كبير من المواشى اللى صارفين**

**علشان الطلايق دى عفية وبحاجة بسيطة بتدى ولادها أحسن صفات وأعلى انتاجية**

**يعنى ولادها يبقى جسمهم زى أبوهم ويكبروا بسرعة وتاخد منهم أحلى ربحية**

**وان الدكتور قاللك متجربش مع التعبانين وبعدين تروح تقول آدى كلام المتعلمين**

**وانك فعلا جربت وجالك أحلى عجلة جاموسة سميتها نوسة ومعاها عجل عفى للتسمين**

**طيب فى الختام تقول ايه يا ابو ياسمين لأهالينا واخواتنا الفلاحين**

**أقول لكل الفلاحين يلا الحقوا سكة التحسين اللى فعلاً خذت منها شوية ولادات حلوين**

**ربنا إن شاء الله هيكرمكوا ويكرم بلدنا بالناس الطيبين**

**آمين آمين يارب العالمين**